CELEX: 62017CN0243
Language: sl
Date: 2017-05-10 00:00:00
Title: Zadeva C-243/17: Predlog za sprejetje predhodne odločbe, ki ga je vložilo Supremo Tribunal Administrativ (Portugalska) 10. maja 2017 – Instituto de Financiamento da Agricultura e Pescas, IP/António da Silva Rodrigues

7.8.2017   
            
            
               SL
            
            
               Uradni list Evropske unije
            
            
               C 256/6
            
         Predlog za sprejetje predhodne odločbe, ki ga je vložilo Supremo Tribunal Administrativ (Portugalska) 10. maja 2017 – Instituto de Financiamento da Agricultura e Pescas, IP/António da Silva Rodrigues
   (Zadeva C-243/17)
   (2017/C 256/04)
   Jezik postopka: portugalščina
   
      Predložitveno sodišče
   
   Supremo Tribunal Administrativ
   
      Stranki v postopku v glavni stvari
   
   
      Vlagatelj revizije in tožena stranka: Instituto de Financiamento da Agricultura e Pescas, IP
   
      Nasprotna stranka v revizijskem postopku in tožeča stranka: António da Silva Rodrigues
   
      Vprašanja za predhodno odločanje
   
   
               1.
            
            
               Kdaj začne teči štiriletni zastaralni rok iz člena 3(1), prvi pododstavek, Uredbe št. 2988/95 v primeru enkratnih (in ne trajajočih oziroma ponavljajočih se) kršitev?
            
         
               2.
            
            
               Ali se ureditev, v skladu s katero „[p]ri večletnih programih zastaralni rok v vsakem primeru teče do zaključka programa“, uporablja za primer kršitve, ki ni trajajoča oziroma ponavljajoča se?
            
         
               3.
            
            
               Ali se pravilo iz tega člena 3, ki določa, da „[č]e pristojni organ ni izrekel kazni, zadeva zastara najpozneje na dan, ko poteče rok, ki je dvakrat daljši od zastaralnega roka“, uporablja tudi takrat, kadar gre za večletni program, povedano drugače, ali tudi navedeni rok teče do zaključka večletnega programa?
            
         
               4.
            
            
               Kaj pomeni besedna zveza „[p]ri večletnih programih zastaralni rok v vsakem primeru teče do zaključka programa“:
               
                           a)
                        
                        
                           zastaralni rok se nikoli ne izteče pred zaključkom večletnega programa;
                        
                     
                           b)
                        
                        
                           zastaralni rok je prekinjen v času trajanja programa, to pomeni do njegovega zaključka, in odtlej začne teči znova;
                        
                     
                           c)
                        
                        
                           zastaralni rok teče še naprej in čeprav gre za večletni program, lahko do zastaranja pride pred zaključkom programa, če se je medtem iztekel ustrezen rok?